SPRENDIMO „DĖL PRIENŲ RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR.T3-313 „DĖL PRIENŲ KRAŠTO MUZIEJAUS TEIKIAMŲ PASLAUGŲ ĮKAINIŲ PATVIRTINIMO“ PAKEITIMO“

PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Patvirtinti Prienų krašto muziejaus teikiamų paslaugų įkainius.

Siūlomos teisinio reguliavimo nuostatos:

Šis sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos muziejų įstatymo 4 straipsnio 3 dalies 2 punktu, Prienų krašto muziejaus nuostatų, patvirtintų Prienų rajono savivaldybės tarybos 2024 m. vasario 29 d. sprendimu Nr. T3-46 „Dėl Prienų krašto muziejaus nuostatų patvirtinimo“, 23.2 papunkčiu.

Laukiami rezultatai:

Gautas Prienų krašto muziejaus (toliau – Muziejus) 2024 m. balandžio 8 d. raštas Nr. (7.21Mr)GX-264 „Dėl Prienų krašto muziejaus nuostatų patvirtinimo ir mokamų paslaugų įkainių sąrašo papildymo“, kuriuo prašoma pakeisti Muziejaus teikiamų paslaugų įkainius, patvirtintus Prienų rajono savivaldybės tarybos 2022 m. lapkričio 24 d. sprendimu Nr. T3-313 „Dėl Prienų krašto muziejaus teikiamų paslaugų įkainių patvirtinimo“. Sprendimo projekte šie įkainiai papildyti 8 punktu, kuriame nurodoma, kad Muziejaus ir jo padalinių (Vinco Mykolaičio-Putino gimtosios sodybos-muziejaus, Skriaudžių buities muziejaus ir Kalendorių ekspozicijos, Šilavoto „Davatkyno“ ir ekspozicijos „Laisvės kovos Šilavoto krašte“, Veiverių Kazimiero Skučo rimorystės muziejaus, Veiverių krašto istorijos muziejaus ir Legendinio partizano Juozo Lukšos-Daumanto ekspozicijos) lankytojai privalės įsigyti bilietą.

Sprendimu taip pat bus papildytos ir įteisintos Muziejaus ir jo padalinių lankymo bilietų nuolaidos. Nuolaidos taikomos remiantis Lietuvos Respublikos kultūros ministro 2015 m. rugpjūčio 31 d. įsakymu Nr. ĮV-556 „Dėl muziejų lankymo nuolaidų nustatymo“.

Lėšų poreikis ir šaltiniai:

Prienų rajono savivaldybės biudžeto lėšų šiam sprendimui įgyvendinti nereikės.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Pridedamas.

Skyriaus vedėjas Rimantas Šiugždinis